CELEX: 62018TN0603R(01)
Language: et
Date: 2019-01-28 00:00:00
Title: Euroopa Liidu Teatajas kohtuasja T-603/18 kohta avaldatud teatise parandus (ELT C 436, 3.12.2018)

28.1.2019   
            
            
               ET
            
            
               Euroopa Liidu Teataja
            
            
               C 35/34
            
         
      Euroopa Liidu Teatajas kohtuasja T-603/18 kohta avaldatud teatise parandus
      (
            Euroopa Liidu Teataja C 436, 3. detsember 2018
         )
      (2019/C 35/41)
      Kohtuasja T-603/18, ZE vs. parlament kohta ELTs avaldatud teatis asendatakse järgmisega:
      
         
            
               „9. oktoobril 2018 esitatud hagi – ZE versus parlament
               (Kohtuasi T-603/18)
               ()
               Kohtumenetluse keel: kreeka
               
                  Pooled
               
               
                  Hageja: ZE (esindajad: advokaat P. Giatagantzidis)
               
                  Kostja: Euroopa Parlament
               
                  Nõuded
               
               Hageja palub Üldkohtul:
               
                           —
                        
                        
                           tühistada Euroopa Parlamendi peasekretäri 25. septembri 2018. aasta otsus, millega peatati hageja teenistussuhe kuni 31. oktoobrini 2018; samuti tühistada kõik selle otsusega seotud aktid;
                        
                     
                           —
                        
                        
                           mõista menetluskulud välja kostjalt.
                        
                     
                  Väited ja peamised argumendid
               
               Hagi põhjenduseks esitab hageja viis väidet.
               
                           1.
                        
                        
                           Esimene väide, mille kohaselt hageja sõnul rikuti tema õigust olla ära kuulatud enne kui tema suhtes tehti vaidlusalune otsus.
                        
                     
                           2.
                        
                        
                           Teine väide, mille kohaselt vaidlusalune otsus võeti vastu sellisel meetodil teavet kogudes, mis läheb vastuollu Euroopa Liidu põhiõiguste harta artikliga 41 tagatud õigusega heale haldusele.
                        
                     
                           3.
                        
                        
                           Kolmas väide, et peasekretär rikkus erapooletuse põhimõtet, sest samaaegselt hageja suhtes haldusjuurdluse alustamise otsusega tegi ta ka vaidlusaluse otsuse.
                        
                     
                           4.
                        
                        
                           Neljas väide, mille kohaselt ilmselgelt rikuti hageja õigust eraelu kaitsele, sest tal keelati ligipääs töökohale ja isiklikule arhiivile.
                        
                     
                           5.
                        
                        
                           Viies väide, et rikuti süütuse presumptsiooni ja menetluse salajasust, sest parlamendi ametnikud avaldasid meediale teavet.“